Maklik! Tem verkoue en griep só | SARIE
FOTO: Unsplash / Annie Spratt	6 April 2016
Maklik! Tem verkoue en griep só	deur Lydia van der Merwe
Daar is reeds mense wat hoes, nies en snuif. Maar net soos ’n appel ’n dag hou jou daaglikse kwota vitamien C ook die dokter weg.
Oor of vitamien C dié siektes kan voorkom, word nog gedebatteer. Arien van der Merwe, mediese dokter met ’n wye kennis van aanvullende medisyne, glo egter dit kán. Haar aanbeveling: Neem sowat 200 tot 300 mg per dag by antioksidant- en kalsium- en magnesium-aanvullings. (Antioksidante is vitamiene A, C, E en die mineraal selenium.) As jy ’n infeksie het, kan jy tot 1 000 mg per dag neem totdat jou simptome opklaar.
Of kies die natuurlike roete en eet kos ryk aan dié vitamien.
Koejawels – bevat die meeste met 347 mg vitamien C per 100 g (1 medium, geskil).
Soetrissies - (geel en rooi) = 174 mg/ 100 g (1 koppie gesny)
Lemoene – 53 mg/100 g (1 medium, geskil)
Aartappels - (gekook met skil) = 21 mg/100 g (1 medium)
Broccoli - 1 koppie, gekook: 74 mg
Rooikool – 1⁄2 koppie: 40mg
Tamatiesap - 1⁄2 koppie: 60mg
Aarbeie - 1 koppie: 70mg
Kiwi - mediumgroot: 70 mg
Bronne: Webmd, Cochrane